થેનસ જેવા ખતરનાક સુપરહિરોને ધરતી પર લઈ આવવા માટે માર્વેલે આટલું પ્લાનિંગ કરવું પડ્યું. ઉપર જેટલા પણ સુપરહિરોની વાત કરવામાં આવી તે સુપરહિરો પરની ફિલ્મો પણ બનાવવામાં આવી. ભલે કોમિક બુકમાં ડો.સ્ટ્રેન્જ કે એન્ટ મેન એટલા પોપ્યુલર નથી, પણ તેમને સોલો ફિલ્મ આપી આ ઘટનાને થેનસ સાથે જોડવી પડે તેમ હતી. તો કન્ટિન્યુટી બ્રેક ન કરતા કોસ્મિક ક્યુબ પર આવીએ. જેણે હાલમાં જ થોર રેગ્નારોક જોઈ હશે તેમને ખ્યાલ હશે કે લોકી ક્લાઈમેક્સ સીનમાં પેલા મુગટવાળા સળગતા રાક્ષસને ફરી જીવતો કરે છે. ત્યારે લોકી જે વસ્તુ લઈ પોતાની પાસે રાખી લે છે એ છે કોસ્મિક ક્યુબ.